**Ní bhaineann an fhoirm seo ach amháin le gníomhaíocht phromóisin óna bhfuil bonneagar ag teastáil. Le haghaidh iarratais a bhaineann leis an mbranda ar láimh, ní mór duit** **teagmháil a dhéanamh le** **LMO@dublincity.ie** **amháin**

* **Tabhair faoi deara, sula gcuireann tú an fhoirm iarratais seo isteach, ní mór don Oifig um Bainistiú Bruscair aon earra a bheidh á dháileadh/shampláil mar chuid de d’iarratas a fhaomhadh. Má tá sampláil nó branda ar láimh i gceist le do thogra, ba cheart duit teagmháil a dhéanamh leis an Oifig um Bainistiú Bruscair trí ríomhphost:** **LMO@dublincity.ie** **nó ar an bhfón: (01) 222 5349/4243/422.**
* **Teastaíonn 20 lá oibre chun iarratas ar an bhfearann poiblí a úsáid le haghaidh gníomhachtuithe/margaíocht sráide nó imeachtaí promóisin lena ngabhann bonneagar agus/nó prapaí lena bpróiseáil.**

**Láithreacha le haghaidh gníomhaíochtaí promóisin:**

* Ní cheadaítear ach láthair amháin in aghaidh an lae.
* Ní fhéadann iarratasóir iarratas a dhéanamh ach ar lá amháin in aghaidh gach iarratais.
* Tá cosc ar dhá lá as a chéile.
* Is iad an dá láthair atá ar fáil;

**Tuaisceart Bhaile Átha Cliath:**

* + [Plás Mhargadh na Feirme](https://www.dublincity.ie/sites/default/files/media/file-uploads/2018-08/Public_Spaces_Smithfield.pdf)

**Deisceart Bhaile Átha Cliath:**

* + [Sráid an Rí Theas](https://www.dublincity.ie/residential/arts-and-events/events-dublin-city/public-event-spaces-information) (Ní mór nach mbeidh an bonneagar níos mó ná 3x3 méadar, ní cheadaítear feithiclí)

|  |
| --- |
| **Sonraí iarratasóra**  |
| Ainm Cuideachta |  |
| Bainisteoir Iarratais |  |
| Ainm Gníomhachtaithe  |  |
| Seoladh ríomhphoist an bhainisteora gníomhachtaithe |  |
| Seoladh ríomhphoist le haghaidh sonrasc |  |
| Uimhir Theileafóin Cuideachta |  |
| Uimhir Fóin Póca |  |
| Seoladh Cuideachta |  |
| **Sonraí Gníomhachtaithe**  |
| Láthair (Plás Mhargadh na Feirme nó Sráid an Rí Theas) |  |
| Dáta Gníomhachtaithe |  |
| Am Tosaithe – Am Críochnaithe |  |
| Cur síos ar an ngníomhachtú  |  |
| Achoimre ar an mbonneagar atá beartaithe (más ann dó) |  |
| Toisí (Cuir íomhá den bhonneagar atá beartaithe i gceangal freisin le do thoil) |  |
| An láthair bheacht ina mbeidh an bonneagar suite ag an láthair roghnaithe  |  |
| Sonraí faoin gcaoi a mbogfar an bonneagar go dtí an láthair agus ón láthair  |  |
| Innealtóir struchtúr cairte atá freagrach as ainm a chur le sláine an struchtúir  |  |
| Ainm agus uimhir theagmhála an innealtóra struchtúr atá freagrach as ainm a chur le sláine an struchtúir |  |
| Líon ball foirne ar an láthair |  |
| Aon fhaisnéis eile nach gcumhdaítear leis an méid thuas |  |
| **Seicliosta**  |
| Ráiteas Sábháilteachta |  |
| Measúnú Riosca |  |
| Árachas Dliteanais Phoiblí lena slánófar Comhairle Cathrach Bhaile Átha Cliath go sonrach le haghaidh €6.5 milliún agus cruthúnas Dliteanais Fostóra le haghaidh €13 milliún |  |
| Téarmaí agus coinníollacha léite agus sínithe |  |
| An praghasliosta thíos feicthe  |  |

**Téarmaí agus Coinníollacha Imeachtaí i gCathair Bhaile Átha Cliath**

D’fhéadfaí go gcuirfear tuilleadh Téarmaí agus Coinníollacha le d’Imeacht nuair a gheofar sonraí uile an imeachta.

**Coinníollacha Ginearálta**

* Tuigim nach gciallaíonn iarratas a chur isteach go bhfuil cead faighte agam an t-imeacht a eagrú agus tuigim go bhféadfadh sé go mbeidh orm tuilleadh faisnéise a sholáthar sula ndéanfar an t-iarratas a phróiseáil.
* Dearbhaím go bhfuil mé os cionn 18 mbliana d’aois agus go bhfuil údarás iomlán faighte agam ó m’eagraíocht/mo chuideachta an t-iarratas seo a dhéanamh. Dearbhaím go bhfuil an fhaisnéis a sholáthraítear cruinn. Glacfaidh mé leis na gealltanais a iarrtar leis an iarratas seo.
* Tuigim go bhféadfadh sé nach mbreithneofaí reáchtáil aon imeachta ar mhaoin, páirc ná spás oscailte de chuid Chomhairle Cathrach Bhaile Átha Cliath má sholáthraítear faisnéis bhréagach.
* Aontaím go n-íocfaidh mé as gach táille chun an t-iarratas a phróiseáil, lena n-áirítear gach costas agus gach táille cealaithe más infheidhme.
* Tuigim go molann Comhairle Cathrach Bhaile Átha Cliath nach bhfógróidh eagraí an imeachta preasráiteas, faisnéis mhargaíochta, ná fógraíocht faoina imeacht gan cead a fháil roimh ré ó Chomhairle Cathrach Bhaile Átha Cliath.
* Forchoimeádann Comhairle Cathrach Bhaile Átha Cliath nó an Garda Síochána an ceart aon ghníomhaíocht ar leith/gach gníomhaíocht atá beartaithe i bpáirc/spás oscailte a chur ar fionraí nó deireadh a chur léi ar chúiseanna sábháilteachta poiblí, brú tráchta nó núise nó ar aon chúis eile. Ní bheidh aon éileamh ná dliteanas ar na comhlachtaí reachtúla i gcás dá leithéid. Forchoimeádann Comhairle Cathrach Bhaile Átha Cliath an ceart toiliú a chur ar ceal nó a tharraingt siar am ar bith i bpáirceanna/spásanna oscailte.
* D’fhéadfadh Comhairle Cathrach Bhaile Átha Cliath a cheangal ar an iarratasóir Imeacht a laghdú, a athlonnú nó a chur ar ceal ar dháta na háirithinte nó roimhe sin, i gcásanna éigeandála nó i gcás aon riachtanas rochtana dlisteanach eile, mura bhfuil socrú malartach sásúil ar fáil.
* Ní tharlóidh an t-imeacht ach amháin ar na láithreacha, dátaí agus amanna a shonraítear.
* Ní cheadófar brandáil táirgí alcóil, léirithe a bhaineann leis an tobac ná seirbhísí cearrbhachais.
* Réiteofar aon cheanglas breise de chuid na ngníomhaireachtaí reachtúla go díreach leo sula reáchtálfar an t-imeacht seo.
* D’fhéadfadh téarmaí agus coinníollacha eile atá sonrach don láthair a bheith infheidhme má dheonaítear cead.

**Rialú Tógála**

* Ní mór ceanglais Rannóg um Rialú Tógála Chomhairle Cathrach Bhaile Átha Cliath a chomhlíonadh ina n-iomláine.
* Ní mór an deimhniú ó Innealtóir Struchtúr Cairte neamhspleách an imeachta a chur faoi bhráid buildingcontrol@dublincity.ie roimh thús an imeachta.

**Bóithre agus Trácht**

* Aithnítear nach mór do chuideachtaí léirithe Imeachta gníomhú ar bhealach freagrach agus gairmiúil. Mar sin féin, caithfidh foireann uile an Imeachta an méid atá timpeall orthu a chur san áireamh agus níor cheart dóibh;
* Bac a chur ar dhaoine eile atá i mbun a ngnó;
* Suaitheadh nó guais sábhála a chruthú ná cur isteach ar shoghluaisteacht coisithe, earraí nó seirbhísí gan dul i gcomhairle go leordhóthanach roimh ré.
* Tá dualgas cúraim ar Chomhairle Cathrach Bhaile Átha Cliath i leith cónaitheoirí agus gnólachtaí agus feidhmeoidh sí smacht má tá léiriú ar leith ina chúis le núis mhíréasúnta.
* Níor cheart láithreacha Imeachta a roghnú a d’fhéadfadh difear a dhéanamh don ghnáthshruth tráchta ach amháin i gcomhairle leis an nGarda Síochána agus leis an Rannóg um Bóithre agus Tráchta de chuid Chomhairle Cathrach Bhaile Átha Cliath.
* Más gá, ní mór iarratas a chur isteach ar gach dúnadh bóthair agus comhaontú a fháil ina leith roimh an Imeacht.
* Níor cheart go gcuirfí isteach ar thrácht feithicle ná coisithe ach amháin i gcás ina gcuirtear iarratas sonrach isteach ina leith agus ina bhfaigheann agus ina gceadaíonn an Garda Síochána agus Comhairle Cathrach Bhaile Átha Cliath Plean Bainistíochta Tráchta.
* Ní mór go gcuirfí iarratas isteach ar cheadanna páirceála agus ar fhionraí páirceála, más gá, agus go ndeonaítear ceadanna roimh thús an Imeachta.
* Ní mór iarratas ar shuíomh feithicle nó trealaimh, más gá, a dhéanamh agus a dheonú roimh thús an Imeachta.

**Pobal**

* Ní mór an comhairliúchán ar fad le gnólachtaí/cónaitheoirí agus le háitribh eile a chur i gcrích roimh thús an imeachta.
* Ba cheart soláthar leordhóthanach a dhéanamh, más indéanta, don lucht féachana agus do rannpháirtithe faoi mhíchumas
* Tá cosc ar aon bhac ar dhul isteach ná ar theacht amach as aon áitreabh miondíola nó áitreabh eile
* Níor cheart go mbeadh aon núis torainn ann agus ba cheart breithniú a dhéanamh ar aon áitreabh atá torann-íogair sa cheantar.
* Tá cosc ar chruthú aon bhruscair de bharr an imeachta seo.
* Ní mór d’eagraithe imeachta a chinntiú go bhfuil Beartas um Chosaint Leanaí agus Cód Iompair na Roinne Leanaí agus Gnóthaí Óige á gcomhlíonadh acu maidir le bheith ag obair le leanaí/daoine óga.
* Is é eagraí an imeachta atá freagrach as a chinntiú go bhfuil ceadúnas cuí ó IMRO faighte maidir le haon cheol cóipchirt a bheidh á sheinm.

**Árachas**

* Éilíonn Comhairle Cathrach Bhaile Átha Cliath cóip de do chumhdach árachais dliteanais phoiblí ina mbeidh slánaíocht shonrach do Chomhairle Cathrach Bhaile Átha Cliath a bheidh cothrom le €6.5 milliún.
* Ba cheart freisin Dliteanas Fostóra le haghaidh íosmhéid €13 milliún a bheith agat.
* Tabhair faoi deara, más cuideachta léirithe Imeachta thú atá ag taisteal ón gcoigríoch, ní mór do bheartas árachais a leathnú chun dlínse “Phoblacht na hÉireann” a chumhdach
* Is é £5 milliún an méid slánaíochta do chuideachtaí na Ríochta Aontaithe
* Tá an t-iarratasóir freagrach as gach éileamh agus as aon éileamh a fhéadfaidh eascairt go díreach ón imeacht seo.

**Sláinte agus Sábháilteacht**

* Is é an t-iarratasóir atá freagrach as a chinntiú go mbeidh gach Teicneoir Éigeandála Leighis, Oibrí Paraimhíochaine agus Ard-Pharaimhíochaineoir cláraithe leis an gComhairle um Chúram Práinne Réamh-Ospidéil chun cleachtadh go dlíthiúil in Éirinn. Coinníonn an Chomhairle um Chúram Práinne Réamh-Ospidéil clár reachtúil ar bun ina bhfuil gach cleachtóir cúraim éigeandála réamh-ospidéil a chomhlíonann na caighdeáin riachtanacha.
* Ní mór don iarratasóir a dheimhniú dó/di féin go bhfuil an duine atá freagrach as an Ráiteas Sláinte & Sábháilteachta agus an Plean um Measúnú Riosca maidir lena (h)imeacht inniúil chun é sin a dhéanamh. Is é an t-iarratasóir amháin atá freagrach as a chinntiú go ndéantar gach rud atá luaite sna pleananna a chur i gcrích mar a shonraítear sna cáipéisí a cuireadh faoi bhráid Chomhairle Cathrach Bhaile Átha Cliath ar feadh ré an imeachta.
* Níl aon fhreagracht ar Chomhairle Cathrach Bhaile Átha Cliath as bainistiú na sábháilteachta ar feadh ré an Imeachta.
* Ní mór don iarratasóir an Reachtaíocht Sláinte agus Sábháilteachta uile, an tAcht um Shábháilteacht, Sláinte agus Leas ag an Obair, 2005, na Rialacháin um Shábháilteacht, Sláinte agus Leas ag an Obair (Foirgníocht), 2013, na Rialacháin um Shábháilteacht, Sláinte agus Leas ag an Obair (Feidhmiú Ginearálta) 2007, agus an tAcht Seirbhísí Dóiteáin, 1981 agus 2003 a chomhlíonadh. Ní mór na rialacháin uile a rinneadh faoi sin, agus gach reachtaíocht, rialachán agus Cód Cleachtais faofa ábhartha eile, a chomhlíonadh chun reáchtáil shábháilte an imeachta seo a chinntiú.
* Aontaím go gcloífidh an eagraíocht/chuideachta leis na ceanglais dhlíthiúla ar fad agus go gcloífidh sí le téarmaí an cheadaithe.

**Fógra Príobháideachta**

* Is chun an t-iarratas a phróiseáil, agus é sin amháin, a úsáidfear an fhaisnéis go léir atá á lorg. Ní bhailímid faisnéis phearsanta ar mhaithe le margaíocht tráchtála ná ar mhaithe lena tabhairt d’eagraíochtaí príobháideacha. D’fhéadfaí gur ghá ó am go ham do shonraí teagmhála a chur ar aghaidh chuig tríú páirtithe iontaofa mar chuid de phróiseáil d’iarratais, ar nós comhpháirtithe ar gníomhaireachtaí reachtúla iad, mar shampla, an Garda Síochána, ar choinníoll go n-aontaíonn na comhpháirtithe sin an fhaisnéis sin a choinneáil faoi rún.
* Ní bheidh rochtain ach ag na fostaithe sin atá ag próiseáil d’iarratais ar aon fhaisnéis neamhphoiblí phearsanta a chuireann tú ar fáil.
* Is é ár mbeartas faisnéis atá bailithe againn a choinneáil ar feadh tréimhse cúig bliana agus fáil réidh leis an bhfaisnéis sin ar bhealach slán ag deireadh na tréimhse sin.
* Déan teagmháil lenár nOifigeach Cosanta Sonraí ag dataprotection@dublincity.ie nó 01 222 3775.

|  |
| --- |
| Deimhním/Deimhnímid go bhfuil Plean Bainistithe Sláinte agus Sábháilteachta i bhfeidhm ag an iarratasóir le haghaidh na gníomhaíochta seo.Leis an bPlean sin, comhlíontar ceanglais an Achta um Shábháilteacht, Sláinte agus Leas ag an Obair, 2005 agus gach acht agus leasú ina dhiaidh sin. Leanfaidh an Plean sin de bheith i bhfeidhm ar feadh ár ngníomhaíochta agus ní dhéanfar é a leasú ná a chealú ar feadh ré na gníomhaíochta.Má athraítear aon sonra a bhaineann leis an iarratas seo ar cheadú tar éis an fhoirm a chur isteach, cuir é sin in iúl do Chomhairle Cathrach Bhaile Átha Cliath láithreach trí theagmháil a dhéanamh leis an Rannóg Imeachtaí, Comhairle Cathrach Bhaile Átha Cliath, Urlár na Talún, Bloc 4, Oifigí na Cathrach, Cé an Adhmaid, Baile Átha Cliath 8 events@dublincity.ieDeimhním, a bhfuil mo shíniú anseo thíos, go bhfuil an fhaisnéis thuas fíor agus fíorasach. Deimhním gur mé an duine údaraithe don imeacht seo.Tá na coinníollacha ginearálta thuas léite agam agus aontaím go gcloífidh mé leo:Síniú an Iarratasóra:Dáta |

**Praghasliosta**

|  |  |
| --- | --- |
| Táillí ar imeachtaí margaíochta/ promóisin/ corparáideacha sa chathair | Tá na praghsanna uile ar leith ó CBL 23% |
| Fógra cinnidh faoi Shampláil agus Marsantú | €350 |
| Táille Ceadúnais Bainistíochta Dramhaíola | €250 |
| Táille láithreach/spáis le haghaidh imeacht/tionchar beag | €1500  |
| Táille láithreach/spáis le haghaidh imeacht/tionchar mór | €5000 |
| Suíomh bonneagair breise le haghaidh promóisin. | ráta €150 san uair |
| Táillí le haghaidh gníomhaíocht phromóisin nuair is gá na Fodhlíthe um dheochanna meisciúla a mhaolú, in aghaidh an mhéadair chearnaigh línigh nó in aghaidh cuid de mhéadar cearnach líneach | €67 |

* Féadfar táillí eile a bheith i gceist nuair a dhéanfar measúnú ar an iarratas.
* Beartas cealaithe: Tá táillí iarratais agus bonneagair imeachta neamh-in-aisíoctha tar éis duit uimhir thagartha agus sonrasc a fháil